После смрти свога брата 1917. године, Алфонз је побегао с фронта на Сочи у „зелени кадар“ на Похорје. С групом Рушана је 1. новембра 1918. године отишао у Марибор, у помоћ генералу Мајстеру при одбрани северне границе. Између два рата дуго је био заставник друштва „Сокол“ у Рушама. Био је политички ангажован, учествовао је у многим народним акцијама, а пред Други светски рат зближио се с члановима Комунистичке партије Југославије у акцијама за одбрану Југославије.